b'\n_START_ARTICLE_\nVladimir Ve\xc4\x8di\xc4\x87\n_START_PARAGRAPH_\nVladimir Ve\xc4\x8di\xc4\x87 (1931.) je predsjednik suboti\xc4\x8dke Gradske organizacije SUBNOR-a i \xc5\xa1portski djelatnik iz Subotice. Rodom je iz obitelji Srbina i Hrvatice.\n_START_SECTION_\n\xc5\xbdivotopis\n_START_PARAGRAPH_\nJo\xc5\xa1 s 13 godina pridru\xc5\xbeio se NOV-u. Nakon rata je ve\xc4\x87i dio karijere proveo rade\xc4\x87i u tijelima unutarnjih poslova._NEWLINE_Osim \xc5\xa1to je bio sudionikom antifa\xc5\xa1isti\xc4\x8dke borbe, poznat je kao \xc5\xa1portski djelatnik. Obna\xc5\xa1ao je du\xc5\xbenosti u doma\xc4\x87em i me\xc4\x91unarodnom \xc5\xa1portu. Predsjedavao je boksa\xc4\x8dkim klubom Spartak u vrijeme kad je bio drugi po snazi u Jugoslaviji. U me\xc4\x91unarodnom je boksu bio du\xc5\xbenosnik u Europskoj boksa\xc4\x8dkoj federaciji, gdje je bio vije\xc4\x87nikom u Izvr\xc5\xa1nom vije\xc4\x87u za juniorski boks. Za njegova je mandata Vojvodina dobila prigodu organizirati me\xc4\x91unarodni boksa\xc4\x8dki turnir Vojvo\xc4\x91anska rukavica._NEWLINE_1981. je dobio Spartakovu nagradu, najvi\xc5\xa1e vojvo\xc4\x91ansko priznanje u \xc5\xa1portu. _NEWLINE_Dobio je nagradu Pro urbe za 2010. godinu.'